শাং সাম্রাজ্য
শাং সাম্রাজ্য বা ইয়িন সাম্রাজ্য (চীনা: 商朝; পিনইয়িন: "Shāng cháo") খ্রিষ্ট্রীয় সময়ের দুই হাজার বছর আগে চীনের হুয়াংহো নদীর আশেপাশে গড়ে উঠেছিল। খ্রিস্টপূর্ব ১৫৫৬ সাল থেকে ১০৪৬ সাল পর্যন্ত এই সাম্রাজ্য চীনে শাসন করেছে।
পরবর্তী লিয়াং (পাঁচ রাজবংশ)
ঝু ওয়েন প্রথমে হুয়াং চাওয়ের লেফটেন্যান্ট হিসেবে যোগদান করেন। তিনি হুয়াংয়ের সেরা সৈন্যবাহিনীকে নিয়ন্ত্রণের দায়িত্ব গ্রহণ করেন এবং নিজেকে কাইফেংয়ের সেনাপতি হিসেবে প্রতিষ্ঠা করেন। ৯০৪ সালে তিনি তাং রাজবংশের দুই রাজধানী চাং'আন ও লুওইয়াংয়ের উপর কর্তৃত্ব স্থাপন করেন। ৯০৪ সালে তাং সম্রাট ঝাওজংকে ঝুর নির্দেশে হত্যা করা হয় এবং তিন বছর পর তাং রাজবংশের শেষ সম্রাট আই ডি পদচ্যুত হন। সম্রাট আইকেও ঝুর নির্দেশে ৯০৮ সালে হত্যা করা হয়। এরই মধ্যে, ঝু ওয়েন ৯০৭ সালে কাইফেংয়ে নিজেকে পরবর্তী লিয়াং রাজবংশের সম্রাট হিসেবে ঘোষণা দেয়।